Stortinget har bestemt at inntektene skal brukes slik de har vært brukt til nå, inntil også andre aktører bidrar med penger i spleiselaget. – I dette ligger det en tydelig forventning om at alle aktører som tjener penger på norsk innhold, skal bidra til finansiering av nytt norsk innhold, sier Arild Grande (Ap), som har vært saksordfører for behandlingen av filmmeldingen.